OpenLLM-France/wikimedia huggingface dataset:
# Orion (nau espacial)

Orion és una nau espacial desenvolupada per la NASA que pot dur una tripulació de quatre a sis persones i originalment concebuda per ser llançada pel nou vehicle de llançament Ares I. Tant l'Orion com l'Ares I són part del Projecte Constellation (actualment cancel·lat), que planejava enviar humans a la Lluna vers el 2020 i més endavant a Mart i altres eventuals destins del sistema solar. El 31 d'agost de 2006, la NASA atorgà un contracte a Lockheed Martin pel disseny, el desenvolupament i la fabricació de la nau Orion.
Conegut anteriorment com a Crew Exploration Vehicle (Vehicle Tripulat d'Exploració) o CEV, l'Orion s'enlairarà del mateix complex de llançament del Centre Espacial Kennedy que s'utilitza per les missions del transbordador espacial. La NASA utilitzarà la nau per les seves missions tripulades després de la retirada dels tres orbitadors el 2010. Inicialment, realitzarà missions per l'Estació Espacial Internacional (ISS) i més tard serà un component clau per a possibles missions cap a la Lluna i Mart. El primer vol experimental (dues voltes orbitals a la Terra sense tripulació) es realitzà el 5 de desembre de 2014, amb un coet Delta IV Heavy llançat des del complex de llançament SLC-37B de la base aèria de Cap Canaveral.

## Referències

* ↑ «NASA Names New Crew Exploration Vehicle Orion» (en en anglès). NASA, 22-08-2006. Arxivat de l'original el 2021-04-08. [Consulta: 10 desembre 2009].
* ↑ «NASA - Constellation Program: Orion Crew Vehicle» (en en anglès). NASA. Arxivat de l'original el 2007-07-11. [Consulta: 10 desembre 2009].
* ↑ «NASA Selects Orion Crew Exploration Vehicle Prime Contractor» (en en anglès). NASA. Arxivat de l'original el 2017-12-03. [Consulta: 10 desembre 2009].
* ↑ 7 sur 7 (francès)
* ↑ «Orion Performance Showcases Exploration Abilities» (en anglès). NASA. Arxivat de l'original el 2020-11-14. [Consulta: 6 desembre 2014].
Viccionari
# Carmen Calvo Sáenz de Tejada

Carmen Calvo Sáenz de Tejada (València, 1950) és una artista conceptual, destacada per la seva aportació a l'art contemporani de la Comunitat Valenciana. Ha desenvolupat la seva obra entre Madrid, París i València.
Realitza estudis de publicitat i ingressa a l'Escola d'Arts i Oficis de València i més tard en la de Belles arts. El seu interès per l'arqueologia i haver treballat de jove en una fàbrica de ceràmica es reflecteix en la seva obra, que inclou fragment de ceràmica i fang.
En la dècada de 1980 va gaudir de diverses beques i va guanyar premis importants: Primer Premi de Pintura Lasalle i Premi Alfons Roig de la Diputació de València. En 1980 també va participar en l'exposició "New images from Spain" en el Museu Guggenheim de Nova York i en altres ciutats dels Estats Units. En 1985 rep una beca del Ministeri d'Afers Exteriors i es trasllada a París.
L'any 1990 l'IVAM (Institut Valencià d'Art Modern) li va dedicar una important retrospectiva. Des de mitjans dels anys 80 la seva obra s'orienta cap a la intervenció en fotografies que engrandeix i manipula.
Ha representat a Espanya amb una galeria de miralls en la Biennal d'Art de Venècia de 1997, juntament amb el poeta català Joan Brossa. En el 2003 el Museu Reina Sofia en el Palau de Velázquez li va dedicar una exposició sobre la seva obra. En 2004 va instal·lar un mural de vidre a l'Estació de Torrent Avinguda inspirada en escenes quotidianes de la dècada de 1960, amb un cost de 245.000 euros.

## Premis

Premis obtinguts:
* Premi Alfons Roig de la Diputació de València 1989
* Medalla de la Facultat de Belles arts de Sant Carlos de València 2009
* Premi de l'Associació Espanyola de Crítics d'Art (AECA) a l'autor de la millor obra o conjunt presentat per un artista espanyol viu, 31a edició d'Arc Madrid en el Stand de la galeria Joan Prat, Barcelona 2012.
* Premi Nacional d'Arts Plàstiques d'Espanya 2013
* Premis ACCA de la Crítica d'Art, 30a edició Catalunya 2013

## Referències

* ↑ Hernández, Hortensia. «Carmen Calvo, artista conceptual». Heroínas. [Consulta: 16 abril 2020].
* ↑ Varios autores. Arte en España 1918-1994 en la Colección Arte Contemporáneo (en castellà). Alianza Editorial, 1995, p. 418. ISBN 84-206-9055-4 [Consulta: 23 maig 2015].
* ↑ Francisco Calvo Serraller. «Joan Brossa y Carmen Calvo expondrán en la Bienal de Venecia» (en castellà). El País, 14-02-1997. [Consulta: 23 maig 2015].
* ↑ «Los murales de Calvo en Torrent vuelven a llenarse de carteles» (en castellà). Las Provincias, 03-11-2014. [Consulta: 28 febrer 2021].
* ↑ Carmen Calvo. «Carmen Calvo. Becas y Premios». [Consulta: 23 maig 2015].
* ↑ «Premios AECA 2001-2012» (en castellà). Asociación Española de Críticos de Arte. Arxivat de l'original el 2015-05-23. [Consulta: 23 maig 2015].
* ↑ «Premios ACCA» (en castellà). [Consulta: 23 maig 2015].

## Enllaços externs

* Lloc web de Carmen Calvo Saenz de Tejada
# Greenfingers

Greenfingers és una pel·lícula britànica estrenada el 2001.Pel·lícula dirigida i escrita per Joel Hershman. Està vagament basada en una història real sobre els presoners guardonats a HMP Leyhill, una presó de seguretat en les Cotswolds, Anglaterra.

## Argument

La penitencieria britànica d'Edgefield experimenta un programa inèdit de reinserció de presoners: cada membre del centre ha d'aprendre d'un ofici. Quan Colin (Clive Owen), Fergus (David Kelly), i tres altres empresonats escullen la jardineria i l'horticultura com a disciplina de reinserció, no imaginen en quin punt aquests àmbits seran per a ells font de renaixement. L'ajuda de Georgina Woodhouse (Helen Mirren), experta en horticultura, els permetrà ser candidats al concurs de paisatgistes de la prestigiosa exposició de Hampton Court Palace.

## Repartiment

* Clive Owen: Colin Briggs
* Helen Mirren: Georgina Woodhouse
* David Kelly: Fergus Wilks
* Natasha Little: Primrose Woodhouse
* Warren Clarke: el governador Hodge
* Danny Dyer: Tony
* Adam Fogerty: Raw
* Joseph Paterson: Jimmy
* Peter Guinness: Dudley
* Lucy Punch: Holly
* Sally Edwards: Susan Hodge
* Donald Douglas: Nigel
* Kevin McMonagle: Laurence
* Julie Saunders: Sarah
* Jorden Maxwell: John

## Referències

* ↑ Deitz, Paula «Free to Grow Bluebells in England». The New York Times, 16-07-1998, p. 13.
* ↑ Ramsey, Nancy «FILM; Never Too Tough to Be Softened Up by a Flower». The New York Times, 22-07-2001, p. 22.
* ↑ «Greenfingers». The New York Times.
# Michele Mercati

Michele Mercati (8 d'abril de 1541 - 25 de juny de 1593) va ser un científic que va tenir cura del Jardí Botànic del Vaticà sota els Papes Pius V, Gregori XIII, Sixte V, i Climent VIII. Va néixer a Roma i va rebre educació a la Universitat de Pisa en medicina i filosofia.
Mercati és considerat sovint com el primer arqueòleg en el sentit modern. Va fer una notable col·lecció de restes prehistòriques.
La seva obra principal Metallotheca vaticana, que no va ser impresa fins a 1717, tractava de diverses qüestions d'història natural i va ser notable per la consideració de les restes de pedra tallada (ceraunia) "destrals de mà", puntes de fletxa de pedra i làmines de pedra com fetes pels homes en temps molt antics.

## Referències

* Clarke, D.L., 1978, Analytical Archaeology (second edition), London: Methuen. ISBN 0-416-85460-5

## Enllaços externs

* Michele Mercati Arxivat 2004-08-22 a Wayback Machine.
# Avon (Ohio)

Avon és una població dels Estats Units a l'estat d'Ohio. Segons el cens del 2000 tenia 17.086 habitants.

## Demografia

Segons el cens del 2000, Avon tenia 11.446 habitants, 4.088 habitatges, i 3.143 famílies. La densitat de població era de 211,8 habitants per km².
Dels 4.088 habitatges en un 37,9% hi vivien nens de menys de 18 anys, en un 67,7% hi vivien parelles casades, en un 6,4% dones solteres, i en un 23,1% no eren unitats familiars. En el 19,7% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,15.
Per edats la població es repartia de la següent manera: un 27,6% tenia menys de 18 anys, un 4,7% entre 18 i 24, un 31,5% entre 25 i 44, un 23,8% de 45 a 60 i un 12,4% 65 anys o més.
L'edat mediana era de 38 anys. Per cada 100 dones de 18 o més anys hi havia 92,6 homes.
La renda mediana per habitatge era de 66.747 $ i la renda mediana per família de 75.951 $. Els homes tenien una renda mediana de 53.973 $ mentre que les dones 31.660 $. La renda per capita de la població era de 28.334 $. Aproximadament l'1% de les famílies i l'1,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Avon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Avon». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Municipality of Murrysville

Municipality of Murrysville és una població dels Estats Units a l'estat de Pennsilvània. Segons el cens del 2000 tenia 18.872 habitants.

## Demografia

Segons el cens del 2000, Municipality of Murrysville tenia 18.872 habitants, 7.083 habitatges, i 5.630 famílies. La densitat de població era de 197,3 habitants/km².
Dels 7.083 habitatges en un 34,5% hi vivien nens de menys de 18 anys, en un 71,8% hi vivien parelles casades, en un 5,5% dones solteres, i en un 20,5% no eren unitats familiars. En el 18,4% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,01.
Per edats la població es repartia de la següent manera: un 24,9% tenia menys de 18 anys, un 4,9% entre 18 i 24, un 24,3% entre 25 i 44, un 30,3% de 45 a 60 i un 15,6% 65 anys o més.
L'edat mediana era de 43 anys. Per cada 100 dones de 18 o més anys hi havia 93,1 homes.
La renda mediana per habitatge era de 64.071 $ i la renda mediana per família de 72.740 $. Els homes tenien una renda mediana de 58.553 $ mentre que les dones 32.567 $. La renda per capita de la població era de 32.017 $. Entorn del 2,2% de les famílies i el 2,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Municipality of Murrysville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
* ↑ «Geographic Comparison Table- Municipality of Murrysville». American Fact Finder. Oficina del Cens dels Estats Units, 12-01-2010.
# Oriskany Falls

Oriskany Falls és una població dels Estats Units a l'estat de Nova York. Segons el cens del 2000 tenia 698 habitants.

## Demografia

Segons el cens del 2000, Oriskany Falls tenia 698 habitants, 292 habitatges, i 178 famílies. La densitat de població era de 550 habitants per km².
Dels 292 habitatges en un 29,1% hi vivien nens de menys de 18 anys, en un 43,5% hi vivien parelles casades, en un 11,6% dones solteres, i en un 39% no eren unitats familiars. En el 35,6% dels habitatges hi vivien persones soles el 22,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 3,02.
Per edats la població es repartia de la següent manera: un 24,6% tenia menys de 18 anys, un 9,2% entre 18 i 24, un 26,2% entre 25 i 44, un 21,6% de 45 a 60 i un 18,3% 65 anys o més.
L'edat mediana era de 39 anys. Per cada 100 dones de 18 o més anys hi havia 87,9 homes.
La renda mediana per habitatge era de 24.716 $ i la renda mediana per família de 38.750 $. Els homes tenien una renda mediana de 31.029 $ mentre que les dones 23.906 $. La renda per capita de la població era de 17.215 $. Entorn de l'11,6% de les famílies i el 16,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oriskany Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Oriskany Falls». American Fact Finder. Oficina del Cens dels Estats Units, 12-01-2010.
# Carmen Cardenal

Carmen Prieto Ruiz (n. Delicias, Chihuahua; 16 de juliol de 1955) coneguda pel seu nom artístic Carmen Cardenal, és una cantant de música ranxera i actriu mexicana.
La seva carrera musical inclou 15 produccions discogràfiques.
Fou nominada com a millor actriu al premi Ariel l'any 1991 per la seva participació a la pel·lícula Tres veces mojado.

## Discografia

* Enséñame a Querer (1978)
* No me mires a los ojos (1979)
* Y me dolió el recuerdo (1979)
* Disco Novela (1979)
* Carmen Cardenal (1980)
* Brilla una Estrella (1982)
* Alegre y Romántica (1983)
* Hijo de la Mala vida (1984)
* Favoritas de Carmen Cardenal (1986)
* De Distinto Modo (1990)
* 20 Grandes éxitos de la Canción Ranchera (2000)
* Muy Norteña Discos Continental (2002)
* Interpreta a Juan Gabriel (2004)
* Un Canto a mi Tierra (2007)
* Norteña de Corazón (2009)
* Sentimentalísimo (2010)
* Pancho Villa Un Canto a tu Corazón (2010)
* Álbum 42 Boleros de Oro (2012)
* Los Originales (2013)

## Filmografia

* La Cosecha de Mujeres (1979)
* El Canto de los Humildes (1980)
* Tijuana Caliente (1980)
* Contrabando Humano (1981)
* Los Fayuqueros de Tepito (1981)
* El Traficante (1982)
* Ratas de la Frontera (1983)
* El Traficante 2 (1984)
* El Puente (1984)
* La Banda de la Sotana Negra (1985)
* El Gato Negro (1985)
* Matanza en Matamoros (1985)
* El Puente 2 (1986)
* Camino al Infierno (1987)
* Muelle Rojo (1987)
* Alto Poder (1988)
* Tres Veces Mojado (1990)
* Bronco (1991)
* La fuerza de la Sangre (1992)
* Conflicto Mortal (1992)
* Me llaman la Chata Aguayo (1994)
* El Baile (1999)
* Las Armas (2012)

## Referències

* 1 2 «Carmen Cardenal recibirá las llaves de la Ciudad en su Natal Chihuahua» (en castellà). [Consulta: 10 setembre 2014].
* ↑ «Carmen Cardenal retorna al séptimo arte con la película las armas del alba» (en castellà). Arxivat de l'original el 2014-09-12. [Consulta: 12 setembre 2014].
# Trachinotus maxillosus

Trachinotus maxillosus és una espècie de peix de la família dels caràngids i de l'ordre dels perciformes.

## Morfologia

Els mascles poden assolir els 80 cm de longitud total.

## Distribució geogràfica

Es troba des del Senegal fins a Angola.

## Referències

* ↑ ITIS
* 1 2 FishBase (anglès)

## Bibliografia

* Cuvier, G. & A. Valenciennes. 1832. Histoire naturelle des poissons. Tome huitième. Livre neuvième. Des Scombéroïdes. Hist. Nat. Poiss. v. 8: i-xix + 5 pp. + 1-509, Pls. 209-245.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Municipi C de Montevideo

El municipi C (en castellà, municipio C) és un dels vuit municipis de Montevideo, Uruguai. És un dels municipis més petits i cèntrics de la ciutat, ocupant part del sud del departament, sobre aigües del Riu de la Plata. Gran part del municipi té funció administrativa i residencial.
Va ser creat mitjançant el decret 11.567 del 13 de setembre de 2009, ratificat posteriorment.

## Geografia

El municipi C és, al costat del B i del CH, un dels tres municipis més petits de Montevideo. Limita a l'oest amb el Riu de la Plata i el municipi A, al sud amb els municipis B i CH, a l'est amb el municipi D, i al nord amb el municipi G.
Així mateix, el municipi C comprèn la totalitat de les seccions judicials 12 i 14, i part de les 7 i 8.

## Població

D'acord amb les dades del cens del 2009, el municipi tenia una població aproximada de 200.000 habitants, essent un dels més poblats.

## Barris

Cadascun dels municipis de Montevideo se subdivideix en barris (barrios). En concret, el municipi C es troba format pels següents barris: Aires Puros, Atahualpa, Bella Vista, Brazo Oriental, Capurro, Jacinto Vera, La Comercial, La Figurita, Larrañaga, Mercado Modelo, Paso de las Duranas, Prado (sud), Reducto i Villa Muñoz. Una petita part de La Aguada també integra aquest municipi.

## Llocs d'interès

* Museu Juan Manuel Blanes (Aires Puros).
* Jardí Japonès (A. Puros).
* Museu Geominer de l'Uruguai (Bella Vista).
* Plaça Joaquín Suárez (Bella Vista).
* Museu de la Casa de Luis Alberto de Herrera (Brazo Oriental).
* Escola Superior de Comerç (Brazo Oriental).
* Comand de l'Armada (Jacinto Vera).
* Monument a Luis Batlle Berres (Jacinto Vera).
* Parque del Prado (Prado).
* Hospital Vilardebó (Reducto).
* Reus (Villa Muñoz).
* Capella Jackson.
* Jardí Japonès.
* Parc Posadas.
* Plaça Joaquín Suárez.
* Monument a Luis Batlle Berres.
* Jardí Botànic (Prado).
* Hospital Vilardebó.
* Reus.

### Carrers

* Avenida Agraciada.
* Avenida Millán.
* Avenida General Flores.
* Avenida General San Martín.
* La Rambla.

## Referències

* ↑ Presidència de l'Uruguai: Llei Nº 18.567 del 13 de setembre de 2009 Arxivat 2009-12-22 a Wayback Machine. (castellà)
* ↑ Llei 18.644 del 12 de febrer de 2010 Arxivat 2010-03-26 a Wayback Machine. (castellà)
* ↑ Llei 18.653 del 15 de març de 2010 (castellà)
* ↑ Informació sobre els nous vuit municipis de Montevideo a observa.com.uy Arxivat 2010-08-07 a Wayback Machine. (castellà)

## Enllaços externs

* Competències dels municipis: IMM Arxivat 2011-04-26 a Wayback Machine. (castellà)
* El Observador: Recorrido por las alcaldías del Departamento de Montevideo Arxivat 2010-08-07 a Wayback Machine. (castellà)
* Cort Electoral- Resultats de les eleccions generals-locals 2010 (castellà)
* Informació sobre els vuit municipis de Montevideo a uypress.net Arxivat 2010-05-10 a Wayback Machine. (castellà)
# Relació social

La relació social és la interacció de l'individu amb els altres seguint una sèrie de normes pactades per la comunitat apreses en el procés de socialització, de manera que s'esdevenen grups socials segons el tipus i la quantitat de relacions establertes. Aquests grups són un dels elements definitoris de la personalitat i de l'estructura social. Les relacions socials es poden representar gràficament en forma de xarxa, ja que cada individu té diverses relacions que al seu torn poden interaccionar entre elles, essent més lliures com més complexa és l'espècie.

## Elements

En les relacions socials humanes, intervenen diferents elements que serveixen per definir-les:
* grau de consciència de la relació (incloent si hi ha un objectiu compartit o no)
* estatus social de cada membre de la relació
* nombre de persones implicades i relacions entre elles
* actitud de cada persona cap a la relació
* existència de grup social i rols que s'adopten al seu interior
* autoconcepte de cada membre o expectatives sobre els altres
* durada i intensitat de la relació
* nombre d'àmbits que implica la relació (pot ser d'un sol àmbit, com el laboral, o abastar-ne més)
* normes sobre aquest tipus de relació i posició dels individus davant d'aquestes

## Relació amb altres interaccions

La relació social és el grau més elevat de la interacció amb el medi. Aquesta comença simplement amb el comportament, que implica una reacció davant l'entorn. Si aquesta reacció és activa pot originar un canvi en el medi i si té en compte altres persones, es parla de comportament social. Quan s'espera una reacció recíproca, ja es pot parlar d'interacció social, que pot ser casual o repetida. Amb la freqüència d'aquestes interaccions sorgeixen les normes de conducta i les expectatives, que desemboquen en la relació social plena, sempre dins d'esquemes mentals sobre un mateix, els altres i la situació.
Segons Alan Fiske, aquests esquemes són quatre: el comunalisme, el de jerarquia social, el d'intercanvi entre iguals o el de preu de mercat / legal, on és un ordre extern escrit qui fixa les normes d'interacció. Aquests quatre models són universals i el que canvia entre cultures i individus és el pes que té cada model o com afecten a cada àmbit de la vida quotidiana.

## Referències

* ↑ Fiske, Alan. «Four Elementary Forms of Sociality», 1992. [Consulta: 17 abril 2016].
# Greenhills

Greenhills és una població dels Estats Units a l'estat d'Ohio. Segons el cens del 2000 tenia 4.103 habitants.

## Demografia

Segons el cens del 2000, Greenhills tenia 4.103 habitants, 1.639 habitatges, i 1.124 famílies. La densitat de població era de 1.287,9 habitants/km².
Dels 1.639 habitatges en un 34,5% hi vivien nens de menys de 18 anys, en un 50,3% hi vivien parelles casades, en un 14,2% dones solteres, i en un 31,4% no eren unitats familiars. En el 27% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,98.
Per edats la població es repartia de la següent manera: un 26,2% tenia menys de 18 anys, un 7,4% entre 18 i 24, un 31,6% entre 25 i 44, un 19,1% de 45 a 60 i un 15,6% 65 anys o més.
L'edat mediana era de 36 anys. Per cada 100 dones de 18 o més anys hi havia 83,7 homes.
La renda mediana per habitatge era de 44.886 $ i la renda mediana per família de 54.375 $. Els homes tenien una renda mediana de 37.188 $ mentre que les dones 30.500 $. La renda per capita de la població era de 23.240 $. Aproximadament el 2,3% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greenhills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Greenhills». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].